पुलिसकर्मी के हाथ से भाग निकला वारंटी
घाटशिलाराम मंदिर चौक के समीप अपनी प|ी संग उपचार कराने पहुंचा पुराने मामले का आरोपी पुलिसकर्मी के हाथ आते-आते रह गया। पुलिस को देख आरोपी सुवर्णरेखा नदी की ओर दौड़ लगा दिया। भागने के क्रम में पुलिसकर्मी को सिर्फ आरोपी का शर्ट ही हाथ लगा। बाद में उन्होंने घाटशिला थाना के एसआई बिमल सिंह को मामले की सूचना दी। इसके बाद बिमल सिंह बाइक से राममंदिर चौक पहुंचे। इसके बाद दोनों फरार आरोपी की खोज में निकल पड़े, लेकिन काफी खोज के बाद भी आरोपी उनके हाथ नहीं लगा। इस संबंध में एसआई बिमल सिंह ने बताया कि उन्हें किसी स्थानीय व्यक्ति ने बताया कि गालूडीह थाना के अधिकारी चोरी मामले के आरोपी का पीछा करते हुए राम मंदिर चौक पहुंचे थे। जब गालूडीह थाना के पुलिस अधिकारी ने आरोपी को मौके पर दबोच लिया, तो उसकी प|ी ने अपने पति को छुड़ाने के लिए दोनों के बीच गई। आरोपी अपनी शर्ट खोलकर मौके से फरार हो गया। गालूडीह थाना प्रभारी कुलदीप राम से इस मामले की जानकारी लेने का प्रयास किया गया, तो उन्होंने ऐसी किसी भी घटना से इनकार किया।
hin_Deva hin_Deva